༄༅། ། རྗེ་བཙུན་རྡོ་རྗེ་རྣལ་འབྱོར་མའི་བསྙེན་སྒྲུབ་བཅུ་ཆའི་
སྦྱིན་སྲེག་དང་བཅས་པ་བྱ་ཚུལ་མཁའ་སྤྱོད་
གསང་ལམ་ཞེས་བྱ་བ་བཞུགས།
༄༅། ། དངོས་གྲུབ་འབྱུང་གནས་རྗེ་བཙུན་བླ་མ་དང་། ། དབྱེར་མེད་རྣལ་འབྱོར་མ་
དཔལ་ལ་བཏུད་དེ། ། བསྙེན་ཅིང་སྒྲུབ་པའི་ལག་ལེན་འགོད་པ་ལ། གནང་བ་སྩོལ་ཞིང་
དངོས་གྲུབ་ཆར་དུ་ཕོབ། ། འདིར་རྗེ་བཙུན་རྡོ་རྗེ་རྣལ་འབྱོར་མ་ནཱ་རོ་མཁའ་སྤྱོད་མའི་བསྙེན་སྒྲུབ་ཀྱི་རིམ་
པ་རྒྱས་པར་བྱེད་པ་ལ། སྒྲུབ་པ་བོ་བདེ་མཆོག་གི་དབང་དང་། འདི་ཉིད་ཀྱི་སིངྒྷ་རའི་བྱིན་རླབས། རིམ་གཉིས་ཀྱི་
ཁྲིད་སོགས་ཐོབ་ཅིང་། དམ་ཚིག་དང་སྡོམ་པ་ལ་གནས་པས། སྔོན་འགྲོ་སྐྱབས་སེམས། བླ་མའི་རྣལ་འབྱོར་གྱི་སྒོ་
ནས་གསོལ་འདེབས། ཡིག་བརྒྱ། མཎྜལ་སོགས་བསགས་སྦྱང་གི་རིམ་པ་གནད་དུ་འགྲོ་ངེས་སྔོན་དུ་བཏང་སྟེ།
གཞི་བསྙེན་བྱེད་ཚུལ་ལ། གནས་ཁང་བྱི་དོར་དང་། བ་བྱུང་དང་བདུད་རྩི་རིལ་བུས་ཆག་ཆག་བཏབ། བྲིས་སྐུ་
ཚད་ལྡན་བཀྲམ་པའི་མདུན་དུ་གཏོར་སྒམ་ལྟ་བུར་བདུད་རྩི་རིལ་བུ་བཏབ་པའི་ཆང་དང་མར་ཁུ་བཙག་བཅད་
ཀྱིས་སྦྲུས་པའི་ཟན་ལས་རྗེ་བཙུན་མའི་འབུལ་གཏོར་ཟླུམ་པོ་པད་འདབ་བཞི་བ། མཁའ་འགྲོའི་སྤྱི་གཏོར་ཅོག་
ཟླུམ། དུར་བདག་གི་གཏོར་མ་ལག་ལེན་ལྟར་དང་། གུར་ཞལ་སོགས་ཆོས་སྐྱོང་གཞན་གྱི་གཏོར་མ་རྣམས་རྒྱན་
སྤྲས་གང་ལེགས་གཙང་སྦྲ་ཐོན་པ། ཁ་གསོ་བྱེད་ཀྱི་བཅད་ཁམ་མམ་གཏོར་འབྲུ། བདག་བསྐྱེད་དང་གཏོར་མགྲོན་
གྱི་མཆོད་པ་འབུལ་ཡུལ་གྱི་གཡོན་ནས་མགོ་བརྩམས་པ། ཆང་ངམ་མར་ཁུ་ལ་བདུད་རྩི་རིལ་བུ་བཏབ་པའི་ནང་
མཆོད། རྡོ་དྲིལ། ཅང་ཏེའུ། བགྲང་ཕྲེང་སོགས་རྣལ་འབྱོར་གྱི་ཡོ་བྱད་རྣམས་ཚང་བར་བྱ། ཐུན་གྱི་ཐོག་མ་སྲོད་
ཐུན་ནས་འཛིན་དགོས་པས་ཡར་ངོ་མར་ངོའི་ཚེས་བཅུ་ལྟ་བུའི་སྔ་དྲོ་བཤམས་བཀོད་ཀྱི་རིམ་པ་རྣམས་འགྲུབ་
པར་བྱས་ཏེ། གྲིབ་སོ་རི་སྐེད་ལ་སླེབ་པའི་ཚོད་ཙམ་ལ་སྒྲུབ་ཁང་གི་ནང་སྒོའི་ཕྱི་ལོགས་ལྟ་བུར་སྐྱབས་སེམས་
439

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ།༼ཇ༽
མདོར་བསྡུས་དང་།
བྱིན་གྱིས་བརླབས། གསར་དུ་བཤམས་པའི་མཁའ་འགྲོའི་སྤྱི་གཏོར་དང་གཞི་བདག་གཏོར་མ་བཏང་། ཁྲོ་བོ་སྤྱན་
སྐད་ཅིག་དཀྲོང་བསྐྱེད་ཀྱིས་རྣལ་འབྱོར་མའི་ང་རྒྱལ་ལ་གནས་ཏེ་ནང་མཆོད་གཞུང་ལྟར་
འདྲེན་སོགས་སྤྱི་ལྟར་བྱས་ཏེ་བགེགས་གཏོར་བཏང་། བདེན་བརྗོད་སྐབས་ཁྱད་པར་དུ་ཡང་རྡོ་རྗེ་རྣལ་བྱོར་མའི་
ལྷ་ཚོགས་འཁོར་དང་བཅས་པ་རྣམས་ཀྱི་བདེན་པ་དང་། ཞེས་སོགས་དང་། བྱིན་གྱིས་བརླབ་པ་ལ་བརྟེན་ནས་
བདག་ཅག་གིས་ཡི་དམ་ལྷའི་བསྙེན་སྒྲུབ་ཟབ་མོ་བགྱིད་པ་ལ་བར་ཆད་རྩོམ་པའི་བགེགས་ཀྱི་ཚོགས་ཞེས་བསྒྱུར་
ལ༑ ཞལ་བཞི་བའི་སྔགས། གུལ་ཡུངས་རོལ་མོ་དང་བཅས་དམིགས་པ་བརྟན་པོས་བགེགས་བསྐྲད། སྲུང་འཁོར་
ཅུད་ཟད་རྒྱས་པ་བྱེད་ན་གཡོན་པས་སེ་གོལ་གཏོག་པ་དང་བཅས། ༀ་སུམ་བྷ་ནི་ཞེས་སོགས་ནས། ཨ་ན་
ལརྐ་ཧཱུཾ་ཧཱུཾ་ཧཱུཾ་ཞེས་པའི་བར་བདེ་མཆོག་གི་ཆོ་ག་ལས་འབྱུང་བ་ལྟར་དང་། བསྡུ་ན་རང་གི་ཐུགས་ཀའི་ཧཱུཾ་
ལས་འོད་ཟེར་འོག་ཏུ་འཕྲོས་པས་ཞེས་སོགས་ཐུན་མོང་བའི་སྲུང་འཁོར་སྤྱི་ལྟར་བསྒོམ། ནང་མཚམས་
ཀྱི་ཐོའི་མདུན་དུ་མཆོད་གཏོར་བཤམས་ལ། ཁཎྜ་རོ་ཧིས་བསངས་སྦྱངས། སྟོང་བའི་ངང་ལས་སཾ་
དང་གྲི་གུག་ལས་དུམ་སྐྱེས་མ་དམར་མོ་ཞལ་གཅིག་ཕྱག་བཞིས་གཡས་གཉིས་གྲི་གུག་
དང་ཌ་མ་རུ། གཡོན་གཉིས་ཐོད་པ་དང་ཁ་ཊཱཾ་ཀ་འཛིན་པ། ཕྱག་རྒྱ་ལྔས་བརྒྱན་པ། གཡས་
བརྐྱང་གིས་བཞུགས་པ། དེའི་སྤྱི་བོར་ཨོཾ། མགྲིན་པར་ཨཱཿ ཐུགས་ཀར་ཧཱུཾ། ཐུགས་ཀའི་ཧཱུཾ་
ལས་འོད་ཟེར་འཕྲོས་པས། བསྒོམ་པ་དང་འདྲ་བའི་ཡེ་ཤེས་པ་དང་དབང་ལྷ་སྤྱན་དྲངས།
ཛཿཧཱུཾ་བཾ་ཧོཿདབང་ལྷས་དབང་བསྐུར། རིན་འབྱུང་གིས་དབུ་བརྒྱན་པར་གྱུར། མཆོད་གཏོར་
བདག་བསྐྱེད་ཀྱི་གཞུང་ལྟར་བྱིན་གྱིས་བརླབས། ཨོྃ་བཛྲ་ཨ་ར་ལི་ཧོ། ཞེས་སོགས་གཏོར་སྔགས་ལན་གསུམ་
གྱིས་ཕུལ། ཨོཾ་ཨགྷཾ་སོགས་ཀྱིས་མཆོད། ཁཎྜ་རོ་ཧི་ལ་འབྲུ་གསུམ་བཏགས་པས་ནང་མཆོད་ཕུལ། གོས་
དཀར་མོ་སྟེ་མེ་ཡི་ཁམས། ། ཆོས་རྗེས་དྲན་པའི་ངོ་བོ་ཉིད། ། པདྨ་རིགས་ཀྱི་མཁའ་འགྲོ་
ཡུམ། ། དུམ་སྐྱེས་མ་ལ་ཕྱག་འཚལ་ལོ། ། གསང་སྔགས་ཟབ་མོའི་བསྙེན་བསྒྲུབ་ལ། །ཕྱི་
ནང་བར་ཆད་མི་འབྱུང་ཞིང་། ། མཆོག་དང་ཐུན་མོང་དངོས་གྲུབ་ཀུན། ། མྱུར་དུ་འགྲུབ་
པའི་འཕྲིན་ལས་མཛོད། ། ཅེས་འཕྲིནལས་བཅོལ་ལ་རང་ཉིད་དེ་ཕན་ཆད་འགྲོ་འོང་བྱེད་མི་དགོས་པའི་
མཚམས་སུ་བརྟན་པར་འཇོག་ཅིང་ཉིན་རེ་བཞིན་གཏོར་འབུལ་གྱི་སྐབས་སུ་མཚམས་ཐོའི་ལྷ་ཡང་དམིགས་འོག་
440

འཇིགས་བྱེད་དབང་གི་སྦྱིན་སྲེག་སོགས་སྦྱིན་སྲེག་གི་སྐོར།
ཏུ་ཆུད་པར་བྱེད། རང་གི་མལ་འོག་ཏུ་འབྲུ་དཀར་གྱི་གཡུང་དྲུང་དང་། རྩྭ་དུར་བ་བཀྲམ་པའི་སྟེང་དུ་འཁོ་
ནང་མཆོད་ཀྱིས་ཁ་དག་པར་བྱས་ལ་ཀུན་སློང་བཅོས་ཏེ་སྐྱབས་སེམས། བླ་མའི་རྣལ་འབྱོར་སོགས་སྤྱི་འགྲོ་ལྟར་
རྒྱས་པར་བྱེད་པའམ། ཆོ་གའི་གཞུང་ལྟར་གྱིས་འཐུས་པར་བྱས་ཀྱང་རུང་བས། སྒྲུབ་ཐབས་པདྨ་རཱ་གའི་ཐེམ་
སྐས་སམ། བདེ་ཆེན་ཉེ་ལམ་དང་། གསང་ཆེན་བཅུད་ཐིག་སོགས་གང་རིགས་ལྟར་རྫོགས་པར་བསྒོམ་སྟེ་བཟླས་
པ་ཅི་འགྲུབ་གཏོར་འབུལ་དང་བཅས་བྱ། ཕྱི་ཉིན་ནས་ཐུན་རེ་བཞིན་སྒྲུབ་ཐབས་རྒྱས་པ་གྲུབ་ན་ལེགས་ཤིང་།
གལ་ཏེ་མ་གྲུབ་ན་ཐུན་ཕྱི་མ་རྣམས་ལ་ཚར་ཆེན་གྱི་རྒྱུན་ཁྱེར་ལྟར་བྱས་ཀྱང་ཆོག བསྙེན་པའི་སྐབས་ཀྱི་སྤང་བླང་
གི་རིམ་པ་དང་། སྒྲུབ་ཐབས་དང་བཟླས་པའི་དམིགས་རིམ་སོགས་རྗེ་ངྷརྨ་བཛྲ་གྱིས་མཛད་པའི་བསྙེན་ཡིག་དང་།
བསྐྱེད་རིམ་སོགས་ནས་འབྱུང་བ་ལྟར་བྱས་ལ། ཨོཾ་གསུམ་མ་རབ་བྱེ་ཆེན། མ་མཐའ་འབྲུ་འབུམ་འགྲོ་བར་བྱས་ཏེ།
རྗེ་དེ་ཉིད་ཀྱིས་མཛད་པའི་སྦྱིན་སྲེག་གི་ཆོ་གའི་སྒོ་ནས་ཁ་སྐོང་གི་ཞི་བའི་སྦྱིན་སྲེག་ཅི་འགྲུབ། ཚོགས་འཁོར་
དང་བཅས་པ་བྱ། སྐབས་འདིར་མཚམས་གྲོལ་ན་མཚམས་ཐོའི་ལྷ་ལ་སླར་ཡང་མཆོད་གཏོར་ཕུལ་ཏེ་ཡིག་བརྒྱ་
དང་བཟོད་གསོལ་བྱས་ལ། ཡོ་ག་ཤུདྡྷ་སོགས་ཀྱིས་མཚམས་ཐོའི་ལྷ་རང་གི་སྙིང་གར་ཐིམ་པར་བསམ། དེ་ལྟར་
བསྙེན་པ་ལས་རུང་རྒྱས་པར་གྲུབ་ནས་དངོས་གྲུབ་སྒྲུབ་ཅིང་ལྷ་དབང་དུ་བྱེད་པའི་བཅུ་ཆའི་སྦྱིན་སྲེག་བྱ་བ་ལ།
མེ་ལྷ་ཐབ་ཏུ་འགུག་ནུས་པའི་བསྙེན་པ་གལ་ཆེ་བས། སྔར་གྱི་ལས་རུང་དང་མཚམས་རྒྱུན་གཅིག་པའམ། གཞན་
དུ་གཟའ་སྐར་བཟང་པོའི་དུས་སུ་མེ་ལྷའི་གཏོར་མ་ཟླུམ་པོ་པད་འདབ་བཞི་བ། ཆུ་གཉིས་ཉེར་སྤྱོད་རྣམས་
བཤམས་ལ། རྗེ་བཙུན་མའི་བདག་བསྐྱེད་བཟླས་པ་གཏོར་འབུལ་དང་བཅས་པ་སྔོན་དུ་བཏང་སྟེ། མེ་ལྷ་བསྐྱེད་པ་
ནི༑ ཁཎྜ་རོ་ཧིས་བསངས། སྭ་བྷ་ཝས་སྦྱངས། སྟོང་བའི་ངང་ལས་མདུན་དུ་སྣ་ཚོགས་པདྨའི འི་ལྟེ་
བར་རཾ་ལས་བགྲང་ཕྲེང་རཾ་གྱིས་མཚན་པ་ཡོངས་སུ་གྱུར་པ་ལས་མེ་ལྷ་སྐུ་མདོག་དམར་ ་པོ་
རྭ་སྐྱེས་ལ་ཞོན་པ། ཞལ་གཅིག་ཕྱག་བཞི་བ། གཡས་ཀྱི་དང་པོས་མཆོད་སྦྱིན། གཉིས་པས་
བགྲང་ཕྲེང་། གཡོན་གྱི་དང་པོས་དབྱུག་གུ་རྩེ་གསུམ་པ། གཉིས་པས་བདུད་རྩིས་གང་བའི་
རིལ་བ་སྤྱི་བླུགས་འཛིན་པ། རལ་བའི་ཐོར་ཚུགས་དང་ཚངས་པའི་སྐུད་པས་མཛེས་པར་
བྱས་པ། ཁྲི་རྙན་ས་ལེའི་པགས་པའི་སྟོད་གཡོགས་དང་། དར་དམར་པོའི་ཤམ་ཐབས་ཅན།
སྐུ་ལས་མདངས་དང་འོད་ཟེར་དམར་པོ་འཕྲོས་པའི་ཐུགས་ཀར་མེ་གྲུ་གསུམ་པ་རཾ་གྱིས་
441

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ།༼ཇ༽
མཚན་པར་གྱུར། དམ་ཚིག་པའི་ཐུགས་ཀའི་ས་བོན་གྱི་འོད་ཟེར་ལས་སྤྲོས་པའི་ཁྲོ་བོ་
འདོད་རྒྱལ་གྱིས་ཤར་ལྷོ་ནས་བསྒོམ་པ་དང་འདྲ་བའི་མེ་ལྷ་དྲང་སྲོང་གི་འཁོར་གྱིས་བསྐོར་
བ་སྤྱན་དྲངས། མི་འཇིགས་པའི་ཕྱག་རྒྱས་མཐེ་བོང་གཡབ་ཅིང་། ༀ་ཚུར་བྱོན་ནས། བསྙེན་པར་
མཛོད། ཨོཾ་ཨགྣི་ཨེ་ཧྱ་ཧི། ཁཎྜ་རོ་ཧིས་ཕྱི་འབྲང་གི་བགེགས་བསྐྲད། ཛཿཧཱུཾ་བཾ་ཧོཿ དམ་
ཚིག་པ་དང་གཉིས་སུ་མེད་པར་གྱུར། མཆོད་པ་བྱིན་གྱིས་བརླབས། ཨོཾ་ཨཱཿཧྲཱིཿསོགས་ཀྱིས་ཆུ་གཉིས་
དང་། ཨོཾ་ཨགྣི་ཡེ་ཨཱ་དཱི་བྱ་ནས་བ་ཧ་ན་ཡེ་བཛྲ་པུཥྤ་སོགས་སྤྱར་བས་ཉེར་སྤྱོད་དང་། འབྲུ་གསུམ་
བཏགས་པས་ནང་མཆོད་ཕུལ། འཇིག་རྟེན་དབང་ཕྱུག་ནས། ཕྱག་ཀྱང་འཚལ། མདུན་གྱི་མེ་ལྷའི་
ཐུགས་ཀར་རཾ་ཡིག་གིས་མཚན་པར་གྱུར། རང་རྡོ་རྗེ་རྣལ་འབྱོར་མར་གསལ་བའི་ཐུགས་
ཀ་ནས་སྔགས་ཀྱི་ཕྲེང་བ་ཁ་དོག་དམར་པོ་འོད་ཟེར་དམར་པོ་འཕྲོ་བ་བྱུང་། ཞལ་ནས་ཐོན།
མེ་ལྷའི་ཞལ་དུ་ཞུགས། ཐུགས་ཀར་རཾ་ཡིག་གི་མཐར་གཡས་བསྐོར་དུ་འཁོད་པ་ལས་སླར་
ཡང་སྔགས་ཀྱི་ཕྲེང་བ་མེ་ལྷའི་ཐུགས་ཀ་ནས་ཐོན། རང་གི་སྙིང་གར་ཞུགས་འགལ་མེའི་
འཁོར་ལོ་ལྟར་འཁོར་ཞིང་སྔགས་ཕྲེང་ས་བོན་དང་བཅས་པ་ལས་འོད་ཟེར་དམར་པོ་
ལྕགས་ཀྱུ་ལྟ་བུ་འཕྲོས་པས་ཕྱོགས་བཅུའི་འཇིག་རྟེན་གྱི་ཁམས་ན་བཞུགས་པའི་མེ་ལྷ་
བཅུ་གཉིས་ལ་སོགས་པའི་སྐུའི་རྣམ་འགྱུར་མི་འདྲ་བ་ཇི་སྙེད་ཅིག་བཞུགས་པ་ཐམས་ཅད་
སྤྱན་དྲངས་སྔགས་ཕྲེང་ས་བོན་དང་བཅས་པ་ལ་ཐིམ་པར་གྱུར། ན་མོ་བཛྲ་པཱ་ཎི་སྱ། ཨོཾ་
ཨགྣི་དེ་བ་ཏཱ་ཡཱ་དྷུ་ཝ་ཏ་ཡེ་ཛྭ་ལི་ནི་སྭཱ་ཧཱ། ཞེས་བཟླ། ཐུན་མཐར་ཡིག་བརྒྱ་བརྗོད། གཏོར་མ་བྱིན་གྱིས་
བརླབས་ལ་གོང་གི་སྔགས་ལ་ཨ་ཀཱ་རོ་བཏགས་པ་ལན་གསུམ་གྱིས་ཕུལ། ཉེར་སྤྱོད་ལྔའི་མཆོད། མེ་སྟེ་བསྲེག་
བྱ་སོགས་ཀྱིས་བསྟོད། མཆོད་སྦྱིན་གཏོར་མ་འདི་སྣོམས་ལ། སོགས་ཀྱིས་འཕྲིན་ལས་བཅོལ། ཡིག་བརྒྱ་
དང་བཟོད་གསོལ་བྱ། ༀ་མུ མེ་ལྷ་ཡེ་ཤེས་པ་རང་གནས་སུ་གཤེགས། དམ་ཚིག་པ་བདག་ཉིད་
ལ་ཐིམ་པར་གྱུར། དེ་ལྟར་ཐུན་བཞིར་བྱས་ཏེ་སྔགས་གྲངས་འབུམ་འགྲོ་བར་བྱ། དེ་ནས་ལས་ཐམས་ཅད་པའི་
དབང་ཐབ་བྲི་རྩིག་སོགས་གང་བྱེད་ཀྱང་ཆ་ཚད་ཙམ་ལ་ཚངས་ཟུར་གྱི་ཐིག་སྤྱི་ལྟར་གདབ། ཐིག་སྐུད་ཁྲུ་ཕྱེད་པ་
ཞིག་གིས་ཟླུམ་པོར་བསྐོར་བའི་དབུས་ནས་སོར་བཞི་ལྟེ་བ། དེ་ནས་སོར་ཕྱེད་དང་བདུན་པད་འདབ། དེ་ནས་སོར་
442

འཇིགས་བྱེད་དབང་གི་སྦྱིན་སྲེག་སོགས་སྦྱིན་སྲེག་གི་སྐོར།
གཅིག་དང་ཕྱེད་མུ་ཁྱུད། ལྟེ་བར་ཕྱག་མཚན་པདྨ། ཕྱོགས་བཞིའི་པདྨ་ལ་ཤར་དུ་འཁོར་ལོ། ལྷོར་རིན་ཆེན། ནུབ་
ཏུ་རྡོ་རྗེ། བྱང་དུ་རལ་གྲིའམ་སྣ་ཚོགས་རྡོ་རྗེ། མུ་ཁྱུད་ལ་རྡོ་རྗེའི་ཕྲེང་བ། དེ་ནས་མུ་རན་ཁ་ཁྱེར་སོར་བཞི་བཞི།
སྟེགས་བུ་སོར་དོ། མུ་རན་ལ་གེ་སར་དང་བཅས་པའི་ཟེའུ་འབྲུ་དང་། ཁ་ཁྱེར་ལ་པདྨ་འདབ་མ་བཅུ་དྲུག་པ།
འདབ་མ་རྣམས་ལྕགས་ཀྱུ་ལྟ་བུ་ཉིས་རིམ་བྱེད།
དེའི་ཕྱོགས་མཚམས་ཀྱི་པད་འདབ་བརྒྱད་ལ་རྡོ་རྗེ་རྩེ་མོ་ཐབ་ཀྱི་
དབུས་སུ་བསྟན་པར་དང་། སྟེགས་བུའི་གྲྭ་བཞིར་ཟླ་ཕྱེད་རྡོ་རྗེ་བྲི་ཞིང་ཕྱི་ནང་ཐམས་ཅད་ཁ་དོག་དམར་པོར་
བསྒྱུར། ཙནྡན་དམར་པོ་སོགས་དྲི་དམར་པོ་དང་མེ་ཏོག་དམར་པོ་སོགས་བཏབ་པའི་ཆུ་བཞི། ཉེར་སྤྱོད། འབུལ་
གཏོར། འབྱོར་ན་རྫས་ཆེན་བཅུ་གཉིས་ཀྱང་བཤམས་ཏེ་ཁ་དོག་བསྒྱུར་དུ་རུང་བ་རྣམས་དམར་པོ་བྱེད། མཛོ་མོ་ནུ་
ཤིང་སོགས་ཚེར་མ་ལྕགས་ཀྱུ་ལྟ་བུའི་ཤིང་ངམ། ཉ་ཕྲུག་སོགས་ཀྱི་ཡམ་ཤིང་སོར་ལྔ་བ་དང་། འབྲུ་མོག་གིས་ཁ་
བསྒྱུར་བའི་མར་ཁུ། ཁྱད་པར་གྱི་རྫས་མངར་གསུམ་གྱིས་སྦགས་པའི་
་གྱི་རྫས་མངར་གསུམ་གྱིས་སྦགས་པའི་འབྲས་ཡོས་དམར་པོ། གཞན་ཡང་དགང་
བླུགས་སོ་རྩི། གོས་ཟུང་དམར་པོ་སོགས་ཡོ་བྱད་རྣམས་འདུ་བྱས། སྲོད་ཀྱི་དུས་སུ་ཐབ་ཀྱི་དྲུང་དུ་ཁ་ནུབ་ཏུ་ཕྱོགས་
པར་འདུག་སྟེ། དར་དམར་པོས་ཐོད་བཅིངས། བདག་བསྐྱེད་རྫོགས་པར་བསྒོམ། རང་གི་ཐུགས་ཀའི་ཧཱུཾ་
ལས་འོད་ཟེར་འཕྲོས། རྒྱལ་བ་སྲས་བཅས་ཀྱི་ནུས་མཐུ་ཐམས་ཅད་འོད་ཟེར་གྱི་རྣམ་པར་
བསྡུས་ཏེ་བསང་ཆུ་ལ་ཐིམ་པར་གྱུར། ཁཎྜ་རོ་ཧི་བརྒྱ་རྩ་བཟླས་ཏེ་བསངས་ཆུ་བསྒྲུབ། ཁཎྜ་རོ་ཧི་
པ་ཛཿ བཏགས་པ་བདུན་གྱིས་མཆོད་ཡོན་བསྒྲུབ། རྡོ་དྲིལ་བྱི
ཐབ་དང་རྫས་དང་དགང་བླུགས་རང་
ཉིད་དང་བཅས་པ་ལ་བསངས་ཆུ་དང་ནང་མཆོད་ཀྱིས་ལན་གསུམ་རེ་བསངས་པ་དང་། མཆོད་རྫས་གཞུང་ལྟར་
བྱིན་གྱིས་བརླབ་པ་ནས་ཀུ་ཤ་བཀྲམ་
དྭབ་པ་ནས་ཀུ་ཤ་བཀྲམ་སྟེ། བཅོམ་ལྡན་འདས་རྡོ་རྗེ་སེམས་དཔའ་ཞེས་པ་
ཤིས་པར་མཛད་དུ་གསོལ་ཞེས་པའི་སྦྱིན་སྲེག་སྤྱི་ལྟར་ལ། བསངས་པ་ཐམས་ཅད་ལ་ཁཎྜ་རོ་ཧི་བརྗོད།
དེ་ནས་ཐབ་བསངས་སྦྱངས། སྟོང་བའི་ངང་ལས་བཾ་ཡིག་དམར་པོ་ཞུ་བ་ལས་བྱུང་བའི་ཡེ་ཤེས་
ཀྱི་ཐབ་ཁ་དོག་དམར་ཞིང་དབྱིབས་ཟླུམ་པ་མུ་རན་ཁ་ཁྱེར་དང་བཅས་པ་མུ་རན་ལ་གེ་
སར་དང་བཅས་པའི་ཟེའུ་འབྲུ་དང་། ཁ་ཁྱེར་པདྨའི་འདབ་མའི་རྣམ་པ་ཅན་ལ་ཕྱོགས་
མཚམས་སུ་རྡོ་རྗེས་བསྐོར་ཞིང་། གྲྭ་བཞིར་ཟླ་ཕྱེད་རྡོ་རྗེས་མཚན་པ། དྭངས་ཤིང་ཐོགས་པ་
མེད་པར་གྱུར། ཐབ་ཀྱི་ནང་དུ་རྡོ་རྗེ་ཕྲེང་བས་བསྐོར་བའི་པད་འདབ་ལ་གནས་པའི་
443

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ།༼ཇ༽
འདབ་མའི་ཚད་ཀྱི། དེ་བཞིན་གཤེགས་པ་བཞིའི་མཚན་མའི་ནང་དུ་པདྨ་དམར་པོ་འདབ་
མ་བརྒྱད་པས་མཚན་པ་དྭངས་ཤིང་ཐོགས་པ་མེད་པའི་ནང་དུ་རཾ་ལས་སྐྱེས་པའི་མེ་གྲུ་
གསུམ་འབར་བའི་དབུས་སུ་སྣ་ཚོགས་པདྨའི་ལྟེ་བར། རཾ་ལས་བགྲང་ཕྲེང་རཾ་གྱིས་མཚན་
པ། དེ་ཡོངས་སུ་གྱུར་པ་ལས་མེ་ལྷ་སྐུ་མདོག་དམར་པོ། ཞེས་པ་ནས། བསྙེན་པར་མཛོད། ཅེས་པའི་
བར་གོང་ལྟར། ༀ་ཨེ་ཧྱ་ཧི་མ་ཧཱ་བྷུ་ཏ་དེ་ཝི་རི་ཥི་དྭི་ཛཿ ས་དྭ་མ་གྷི་ཧི་ཏྭ་མ་ཧཱ་ཨསྨནྣ་ནི་ཧི་ཏོ་བྷ་
ཝ། ཨགྣི་ཨ་དྱེ